ગીરીશ સિંઘલ, ભરત પટેલ અને કમાન્ડો અંદર રહેલા 70-80 લોકોને કવરીંગ આપી ત્યાંથી સલામત રીતે બહાર કાઢયા આ વખતે ગાંધીનગરના ઈનચાર્જ ડીએસપી આર બી બ્રહ્મભટ્ટ અને લોકલ ક્રાઈમ બ્રાન્ચના ઈન્સપેકટર વી આર ટોળીયા પોતાના સ્ટાફ સાથે આવી પહોંચ્યા, અક્ષરધામ ઉપર ટેરેરીસ્ટ એટેક થયો છે તેની જાણકારી મળતા મુખ્યમંત્રી નરેન્દ્ર મોદીની ઓફિસમાંથી પણ આદેશ મળવા લાગ્યા હતા જેના કારણે ડીજીપી ચક્રવર્તી  આઈજીપી વી વી રબારી સહિત સિનિયર આઈપીએસ અધિકારીઓ અક્ષરધામ પહોંચી ગયા, અક્ષરધામને ચારે તરફ પોલીસે કોર્ડન કરી લીધુ હતું હવે ઓપરેશન ટેરેરીસ્ટ પાર પાડવાનું હતું પણ ટેરેરીસ્ટ કયાં સંતાયા છે તેનો પત્તો લાગતો ન્હોતો, સાંજ થઈ ગઈ અને અંધારૂ થવાની તૈયારીમાં હતું ત્યારે એક સ્વામીએ આવી જાણકારી આપી કે એકઝીબીશન હોલની ઉપર આવેલી ધુમટી પાછળ બે માણસો નમાઝ પઢી રહ્યા હોય તેવુ દેખાઈ રહ્યુ છે, સ્વામીની માહિતી સાચી નિકળી, ટેરેરીસ્ટ ધુમટીની આડશમાં બેઠા હતા.